
Sendu novaĵojn, leterojn, fotojn, informojn al Roaer Sprinaer roaersprinaer@tpg.com.au : 

^melan^oda^^len^lustnt^ortar^^^s^emnt^etradi^^oo^l^^nslat^ 

Oni povas meti sian nomon, retadreson, urbon kaj landon al la listo de ricevantoi. rsprinq@tpg.com.au 

_ Ekstudis pli ol 990,000 lernantoj en la Esperanto-kurso de Duolingo 

■ per la angla lingvo. (Ekde la28a de Majŭ2DI5) https://www.duŭlingŭ.cŭm/cŭursE/ eŭ/E n/l_Earn-EspErantŭ-ŭnliriE 

Ankaŭ ekstudis pli ol 194,000 lernantoj per la hispana lingvo. (Ekde ia 2 Ba de 0 kt D brD 2 DiB) 
Gis nun 1,184,000 larnantoĵ ekstudis Esperanton per Duolingo 


La gramatikaj (lingvaj) kategorioj. ĉ. 

Ekzistas kelkaj verboj kiuj povas uzati nur, se oni kombinas ilin kun infinitivo de 
alia verbo. Ili nomiĝas helpverboj kaj ili estas malmultaj, kaj havas la funkcion de 
afikso. La helpverboj estas voli, povi, devi, kuraĝi, adi, emi, eki, sukcesi, iĝi, mali, kaj rei. Ili 
estas netransitivaj kaj do ne povas havi gramatikan Objekton. La tempo de la infinitivo estas 
sama al la tempo de la helpverbo, kaj ambaŭ agoj okazas. Tiuj helpverboj indikas la tutan agon 
de komenco al fino de si mem kaj de la infinitivo. Por indiki parton de ago aŭ nefinitecon aŭ 
por indiki rezulton aŭ antaŭvidon Esperanto, malkiel la eŭropaj lingvoj, uzas adjektivajn 
sufiksojn, nomitajn adjektivaj participoj, ses da ili. Tio okazas ĉe ĉiuj agoj kaj verboj. 

Se oni volas malligi la tempon de la helpverbo for de la tempo de la infinitivo, oni devas uzi 
anstataŭ helpverbo alian verbon kun Objekto en la formo de infinitivo aŭ substantivo. Jen 
ekzemploj de tiaj duoblaĵoj kun nuanca signifodiferenco: 

"Ŝi povis naĝi" (= ŝi naĝis kaj kapablis) kaj "Kvankam ŝi kapablis naĝi ŝi ne povis naĝi ĉar 
glacio kovris la akvon"' kaj "Mi deziras reveni kvankam mi ne volas reveni nun" kaj "Li devis 
pagi por la rompo, kvankam leĝe li ne bezonis pagi", kaj "Bonŝance li kuraĝis elsalti, ĉar mi ne 
havus la kuraĝon", kaj "Mi ne havis la emon retroveni sed li emis retroveni", kaj "Post longa 
tempo ni ekis iri hejmen", kaj "Mi sukcesis fini la laboron" kaj "Li longtempe adis fini la 
laboron". (daŭigota) Marcel Leereveld. 

“Malgrava historieto pri mia vivo” (Bob Felby) 

Nun AE kopias la tutan libreton iom post iom ĝis la fino. 

Bona rakonto kaj bona Esperanto 

/\ 

Capitro 2, Mi plenkreskiĝas, fariĝas laboristo kaj esperantisto (5a ero) 

Ni decidis dormi iomete, ĉar estis ankoraŭ mallume kaj malvarme. "Vi iru dormi en la 
ŝarĝaŭto", li diris, "mi dormos en la ŝoforejo !" 

En la ŝarĝaŭto kuŝis jam iu grandegulo sur la planko. Mi do kuŝiĝis apud li kaj ronkante ni 
gloris la nokton ĝis la svedo ellasis nin kelkajn horojn poste. 

Aĉetinte kafon kaj danajn dolĉbuletojn ni ĉiuj daŭrigis la vojaĝon en la ŝoforejo. Mi eksciis 
ke la grandegulo estas orientgermano, kiun la svedo kaŝveturigas el Orientgermanujo al 
Helsingborg en Svedujo. Bedaŭrinde la germano ne parolis Esperanton, sed espereble li tion 
faras nun, ĉar la svedo estas tre fervora esperantisto. 

Mi trovis laboron kiel bakiston de vafletoj. Mia patro jam laboris tie. Mi komencis je la 5- 
a horo ĉiun matenon, escepte de dimanĉo. Neniu estro komencis tiom frue, do ni povis fari 
kakaon kaj manĝi la vafletojn dummatene. En la posttagmezoj, kiam la infanoj preteriris de la 
lernejo, ili ĉiam envenis kaj ricevis kelkajn vafletojn kun kremo. 

Mi ankoraŭ memoras ke iun matenon ni atendis la reĝon kaj ties familion, ĉar ili volis, 
same kiel la posttagmezaj infanoj, inspekti la bakejon, aŭ almenaŭ gustumi niajn produktojn. Al 
ni ĉiuj estis disdonitaj tute novaj, puraj laborvestoj. Tiam mia patro iris supren en la 
subtegmentejon por preni papersakon da kakaopulvoro. Sed, ho ve! La sako rompiĝis sur liaj 
ŝultroj, kaj tute kovris lin per kakaopulvoro. Multe da laŭtega ridado. Guste tiam eniris la reĝa 
familio la bakejon. 

Mi forlasis la bakejon kaj eklaboris en "Nordisk Kabel og Trad", t.e. norda kablo- kaj 
dratfabriko. Treege malbona laboro ! 

lun ferion mi decidis pasigi en Nederlando. Mi estis aĉetinta mopedon, t.e. motorigitaj 
pedaloj, kaj elveturis el Danlando, tra Germanujo en Nederlandon. Estis tre interesa vojaĝo. En 
la unua benzinvendejo en Nederlando grupo da junuloj volis mortigi min, ĉar ili supozis, ke mi 
estas germano. Feliĉe venis nederlanda maljunulo, parolis al mi en tre malbona dana lingvaĵo, 
kaj poste klarigis al la junuloj, ke mi ne estas germano, sed dano. Tio ŝanĝis ĉion. La junuloj 
akompanis min longan vojon ĝis la urbo, kie loĝis mia amiko nederlanda, Felix Kat. Li estis tre 
feliĉa, kaj tia estis ankaŭ lia kato, ĉar mi venis. Li estis instruisto, ne! ne la kato, sed feliĉa Felix, 
kaj mi estis bone, eĉ bonege prizorgata dum mia kelktaga restado tie. 

De tie mi iris pli suden en Nederlando. Mi laŭiris relative larĝan straton kun nur unu 
biciklovojeto, kaj tiu estis sur la dekstra flanko de la vojo. Kompreneble, por tiuj, kiuj veturis la 
alian direkton, ĝi estis sur la maldekstra flanko. Kia lando, tiu Nederlando, ĉu ne? Sur tiu 
biciklovojeto oni biciklis en ambaŭ direktoj, kaj mi pensis saĝe, ke tio estas tro danĝera, do mi 
veturigis la mopedon sur la vojo mem. Tiam venis motorbiciklo kun du grandeguloj. Ili estis 
policanoj. Fortaj nederlandaj policanoj kun pafiloj. Ili mangestis al mi, ke mi iru sur la 

biciklovojon. Do, malgraŭ tio, ke malplaĉas al mi obei ordonojn, mi tamen faris tion, mi ne volis, 
ke ekestu milito inter Danujo kaj Nederlando, estis jam sufiĉe danĝere aĉeti benzinon en 
Nederlando, ĉu ne ? 


Daŭrigota 


Bob Felby 


★★★★★★★★★★★★★★★★★★★★★★★★★★★★★★★★★★★★★★★★★★★ 



La Manlia Esperanto-Klubo 

Anoj kunvenas la unuan kaj trian sabatojn je la lOatm. 


V 5 ' 




Bavarian Beer Cafe, Manly Wharf. Unu taso da klubpagita kafo atendos vin. 

La 2an de Septembro estas la unua sabato. Venu. Lernantoj, vizitantoj ĉiam estas bonvenaj. 


Mi ĉeestas tiun bonan Esperanto-klubon kaj raportas al AE pri la klubo. Roger Springer 


★ ★★★★ 


Ĉe la lasta renkontiĝo nia kutima pacema grupeto furioze argumentis ideojn el artikolo kiun 
Marcel verkis pri Galileo kaj plata mondo, biciklaj butikumoj kaj ĉu oni rajtas ĉar oni kredas ke 
oni rajtas. 

Tiuj punktoj instigis emociplenan diskuton kaj varmegan debaton inter ĉiuj. 

Tre bona mateno. 


Chris Holliss 



★★★★★★★★★★★★★★★★★★★★★★★★★★★★★★★★★★★★★★★★★★★ 


Pri transitiveco de verboj 

Marcel pravas, ke oni devas lerni ĉu iu verbo estas transitiva aŭ ne. La problemo estas, ke la 
samaj verboj en diversaj lingvoj aŭ diversaj signifoj povas esti transitivaj aŭ ne. Via gepatra 
lingvo ne helpas decidi ĉu iu verbo estas transitiva en Esperanto aŭ ne. Ekzemple la verbo "to 
walk" en la angla aŭ estas transitiva aŭ netransitiva. I walk around the house. [netransitivaj / 
walk the dog every morning. [transitivaj. La verbo "habiter" e n la franca estas netransitiva: 
J'habite en Australie. La samaspekta verbo "habitar" en la hispana estas transitiva: La piel que 
habito [titolo de bonega filmo de Pedro Almodovarj. 

Sandor Monostori 

★★★★★★★★★★★★★★★★★★★★★★★★★★★★★★★★★★★★★★★★★★★ 

Pri la lingva kvizo de Marcel pri "korekta" 

En lia ĉefa verko PMEG, Bertilo Wennergren aperigis la jenan informon. 

Korekti = "senerarigi" -> korekta 

1. (bona sed malofta uzo) = "rilata al korektado, senerariga": korektaj principoj = "principoj pri 
korektado", korekta edukado = "edukado, kiu korektas (kiu forigas erarojn)" 

2. (evitinda sed ofta uzo) = "senerara": *korekta teksto* = "senerara teksto". Gi ne estas sufiĉe 
*korekta*. 

Referenco: http://bertilow.eom/pmeg/vortfarado/principoi/finaihoi/a.html#i-uui 


Mi rimarkis en Interreto dum la jaroj ke tiu sama afero estas ofte diskutata, ĉefe de komencantoj. 

Jen bona ekzemplo kie Marcos Cramer klarigis: 

The word "korekta" /s derived from the verb "korekti", which means ”to correct". Therefore its 
only regular meaning is "characterized by or related to the act of correcting". For example, one 
can say "korekta laboro" in the sense of "correction work", i.e. the work that consists of 
correcting something. PIV has another good example: "la korektaj reguloj de presejo", i.e. the 
rules that a printing house has defined concerning how to correct manuscripts. Note, however, 
that this regular meaning of "korekta" /s only very rarely needed. 

Also note that while it is right to say that "correct" cannot be a regular meaning of "korekta", 
"korekta" has been used in the sense of "correct" by many competent Esperanto speakers, 
including Zamenhof himself (in his late years). So one can say that "korekta" does in the actual 
usage have this meaning, even though it is not a regular meaning. 

But also note that many competent Esperanto speakers avoid the usage of" korekta" in the sense 
of "correct" because ofits irregularity, as they want to contribute to Esperanto usage becoming 
more in line with the general rules. The most respected dictionary (PIV) and the most respected 
grammar (PMEG) both recommend avoiding "korekta" in the sense of "correct". Instead, one 
should use "ĝusta" or "senerara", depending on context. 

Referenco: https://esperanto.stackexchange.eom/questions/2/what-is-the-meaning-of- 

korekta-and-when-to-use-it 

Mi esperas ke ĉi tiuj du citaĵoj helpas. 

Donald Rogers 

★★★★★★★★★★★★★★★★★★★★★★★★★★★★★★★★★★★★★★★★★★★ 

GRAMATIKAĴO KAJ SOLVO DE KVIZO. 

La Komplementoj. 

(notu ke mi donadas ĉefliteron al ĉiuj gramatikaj nomoj, pro klareco) 

En antaŭa gramatika klarigo mi montris, ke ĉiuj el la nur kvar propozicipartoj 
(parts ofthe sentence) havas vorton kiu estas la kerno de AŬ Subjekto AŬ Predikato AŬ 
Objekto AŬ Adjekto (povas esti pluraj). Tia kerno povas esti ĉia kategorispeco (Substantivo, 
ktp). Mi menciis ankaŭ, ke tian kernan vorton povas difini aŭ pliklarigi aŭ iomete signifŝanĝi iuj 
ajn el diversaj Komplementoj. 

Notu ke la Predikato komplementas la Subjekton, kaj ke la Objekto kaj la Adjektoj 
komplementas la Predikaton kun sia Subjekto, sed en Esperanta gramatiko ni ne nomas tiujn 
"komplementoj", sed simple propozicipartoj (kioj ili estas). Do ĉiu Komplemento estas en 
Esperanto parto de iu propoziciparto. 

Ekzistas tri malsamaj Komplementoj 1) la Epiteto, 2) la Suplemento, kaj 3) la suborda 
propozicio (Subpropozicio). La Epiteto estas kutime adjektivo aŭ adverbo senpera (= ne 
toleras prepozicion). La Suplemento havas, aŭ povas ĉehavi, prepozicion. La Subpropozicio 
povas aperi ankaŭ en reduktita formo (ekz. "Tiuj portretoj, KIUJN KOPII NUN. estas en tiu 
ŝranko"). Cetere ankaŭ la propoziciparto povas esti Suborda Propozicio anstataŭ simpla 
kernvorto (ekz. "Mi trovas malfacila, KOPII TIUJN PORTRETOJN"). 

Ĉiu Komplemento aŭ parto de Komplemento povas ĉehavi sian propran Komplementon, 
ekz. "Mi renkontis la filon (= objekta kernvorto) de la patro (= Kompl. ĉe la Objekto), KIU 
(PATRO) DEZIRAS INTERVJUI MIN" (= parto de la Objekto ĉar Komplemento ĉe "patro"). 

Notu fine, ke laŭ sciencaj serĉoj vi ricevos, se vi ricevos, la alchejmran malsanon, kvin 
jarojn pli malfrue, se vi studos miajn gramatikaĵojn (aŭ aliies). Do plia tialo por studi 
Esperanton, kaj studi ĝian arĥitekturon. 

Marcel Leereveld. 

★ ★★★★ 

Solvo de la gramatika kvizo pri “korekta”. 

Mi dankas Franciska Toubale kaj Trevor Steele por en n.ro 336 doni la ĝustajn solvojn por 
tiu kvizo. Por ripeti ilin: 

1) . En la Wennergren'a defendo de 'korekta signifas ĝusta', nome ke "ĉar 'korekti = senerarigi' 
tial 'korekta = senerara"' la falso estas ke la dedukto devas esti "ĉar 'korekti = senerarigi' tial 
'korekta = senerariga', do ke io estas korekta nur se ĝi estas senerarig(it)a, kio (korektita) 
normale ne estas la signifo de la angla "correct', kio ĝenerale signifas "ĝusta el la komenco, sen 
ke oni antaŭe korektis ĝin". 

2) . En la Broadribb'a defendo "Ĉar 'falsa' prezentas la veron mensoge, tial 'korekta' prezentas 
la veron ĝuste", la konkludo estas falsa, ĉar se 'falsa' prezentas la veron per mensogo, do per 
falsado, tiam 'korekta' prezentas la veron per ĝustigo, do per korektado. Alivorte: Ĉar opinio 
estas falsa nur ĉar iu falsis ĝin, tial opinio estas korekta nur ĉar iu korektis ĝin. Do malĝusta 
dedukto simila al tiu de Wennergren. Konsekvence la angla (kaj aliaj lingvoj eŭropaj) vorto 
"correct" povas normale tradukati nur al "ĝusta" NE "korekta". 

Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★ 

Semajna raporto de Melburno 

LUDVESPERO 

Sabaton la 26an de Aŭgusto sep homoj kunvenis ĉe Alchemists Refuge por 
ludi tabloludojn kaj babili. La drinkejo estas tre plena sed ni sukcese trovis sufiĉe 
grandan sidlokon. Tie ni penis solvi 2x2 kubon de Rubick, kaj ludis "Friday the 13th" kaj 
"Codenames Pictures". 

DIMANĈA KUNVENO 

Dimanĉon la 27an de Aŭgusto kvin homoj kunvenis ĉe ACMI Cafe & Bar. Ni babilis kaj 
instruis nian plej novan ĉeestanton. 

LUNDA KUNVENO 

Lundon la 28an de Aŭgusto kvar homoj kunvenis ĉe Ross House kaj tradukis iom pli da Mil 
kaj Unu Noktoj. 

VENONTAJ KUNVENOJ 

Ni ne kunvenos lunde je 11/9, 25/9, 2/10 kaj 9/10 

Dimanĉon 3an de Septembro je 15:00 

Dimanĉa kunveno, ĉe ACMI Cafe & Bar, Federation Square 
Lundon 4an de Septembro je 18:30 

Lunda kunveno, ĉe Ross House, 247 Flinders Lane 
Sabaton 30an de Septembro je 19:00 

Ludvespero, ĉe Alchemists Refuge, 328 Little Lonsdale Street 
NUNAJ SEKVANTOJ (Alklaku la nomon por iĝi plua!) 

Meetup - 888 Instagram - 92 
Facebook - 301 Telegram - 17 

Tvvitter - 296 Joanne Johns 

★★★★★★★★★★★★★★★★★★★★★★★★★★★★★★★★★★★★★★★★★ 


Duolingo 


Kiel ĝi funkcias https://eo.wikipedia.org/wiki/Duolingo 


La edukado funkcias tiel, ke ĉiuj uzantoj havas "lingvan arbon" kun 
"branĉoj", kiuj signifas unuopajn temojn - iam temas pri verboj, iam pri 
adjektivoj, iam pli pri gramatiko aŭ pri temaj vortoj (ekzemple bestoj 
aŭ manĝaĵoj). 

Ĉiu temo konsistas el diversa kvanto de lecionoj, iam temas pri du 
lecionoj, iam estas eĉ 10 lecionoj. En ĉiu leciono havas uzanto tri vivojn 
(komence eĉ kvar) - koretojn. Ĉiu leciono enhavas 20 tasketojn. Se oni 
faras eraron, oni perdas unu koreton. Se la eraro ne estas tro granda, 
oni povas ankoraŭ korekti ĝin kaj gajni duonon de koreto. 



VlKIPEDlO 

La lihera enriklnpedio 


Por ĉiu sukcesa leciono en ĉiu temo oni gajnas 10 poentojn kaj aldone maksimume 3 bonusajn 
poentojn, se la uzanto kompletas lecionon sen perdo de koretoj. 


Lecionojn eblas ĉiam ajn laŭ bezono ripeti. Eblas ankaŭ elekti, ke vi volas ripeti nur vortojn de 
unu leciono aŭ nur unu konkretan vorton. Tiam oni ja gajnas nur 2 poentojn. Se oni ja estas pli 
kuraĝaj, oni povas ripeti plej malmulte konatajn vortojn (tiuj vortoj estas elektataj per Duolingo 
mem laŭ tio, kiom multe la uzanto konas tiujn vortojn) pli rapide per tempe-limigita leciono kaj 
tiukaze gajni eĉ 20 poentojn (komence estas 30 sekundoj kaj se oni sukcesas, oni gajnas pli da 
tempo por respondi). 


Laŭ kvanto de gajnitaj poentoj ĉiu uzanto estas en certa nivelo kaj tiel oni povas pli facile 
kompari progreson de aliaj uzantoj. 

Strukturo de lecionoj 

En ĉiu leciono povas aperi jenaj ekzercoj: 

• Skribado de aŭskultita vorto/frazo 

• Tradukado de vorto/frazo 

• Elparolo de skribita vorto/frazo 

• Elektado de korekta mankanta vorto 

• Lernado de nova vorto laŭ bildo aŭ laŭ indiko en teksto por traduki 

• Elektado de korekta traduko 


Roger Springer 



La 26-an de aŭgusto Trevor Steele ekzamenis Sean Hilton. Sean sukcese trapasis kaj la skriban 
kaj la buŝan parton de la baza nivelo de AEA- ekzameno kaj ricevis diplomon de sia instruisto. 


Surfote: Sean kun Trevor kaj alia sukcesa ekzameninto de antaŭ nelonge - Benno Lang. 


★★★★★★★★★★★★★★★★★★★★★★★★★★★★★★★★★★★★★★★★★★ 


Esperanto fariĝis 130 jaraĝa 

la 26-an de Julio 2017 ^ 


★★★★★★★★★★★★★★★★★★★★★★★★★★★★★★★★★★★★★★★★★★★ 





La elsendo de la 28a de augusto estis dediĉita al kongresoj pasintaj 
kaj venontaj, mondaj kaj regionaj. Eblas ankaŭ aŭdi 
kantojn de la litova grupo, Sepa Asorti, kiu gajigas ambaŭ kongresojn. 

UK en Seŭlo kaj SAT en Gimpo. 

Guu la aŭskultadon Franciska Toubale kunvokanto de la Esperanto grupo en 3zzz 

